Tervetuloa Sanaa naisilta -ohjelmaan.
Olen Susanne Laitinen ja johdan mieheni kanssa -
Healing Room -palvelutyötä. Meillä voi kuka tahansa saada rukousta.
Lisätietoa löytyy www.healingrooms.fi -sivuilta.
Tänään aion puhua aiheesta: -
Mitä on vaeltaa ilmestyksestä käsin? Jumalan äänen kuulemisesta.
Jumala on näet tarkoittanut meidät kristityt vaeltamaan yhteydessään.
Jo alussa Hän loi ihmisen mieheksi ja naiseksi, -
jotka olivat säännöllisessä ja jat- vassa yhteydessä Luojansa kanssa.
Jeesuksen sovitustyön kautta Jumala tänä päivänä yhä puhuu.
Hän on antanut Henkensä ja Hän haluaa puhua lapsilleen.
Hän itse asiassa kutsui itseään Hyväksi Paimeneksi -
ja sanoi, että Hänen, Paimenen lampaat kuulevat Paimenen äänen -
ja tunnistavat Paimenen äänen.
Tunnistammeko Paimenen ääntä?
Haluan puhua elämäntavasta. Mitä on elää kristittynä -
kuullen Jumalan puhetta?
Elämässä voi olla erilaisia vaiheita, jolloin kiireet ja paineet -
vaikuttavat niin, ettei meillä ole antaa Jumalalle aikaa.
Rukouselämä ja Raamatun lukukin ehkä hiipuvat, -
mutta asiat, joissa elämme ja joista aion puhua, eivät ole vaikeita.
Ehkä on kyse vain tarpeesta priorisoida, -
katsoa, mikä elämässä on todella tärkeää ja antaa aikaa sille.
Yksi asia on tärkeä. Siitä Jeesus ei koskaan luopunut: -
olemisesta Taivaan Isän kanssa.
Opetuslapsetkin viipyivät rukouksessa pitkiä aikoja.
He ymmärsivät, mikä oli tärkeää.
Tämä on meille nykyajan kristityille yhä tärkeämpää: -
kuulla, mitä Pyhä Henki seurakunnalle sanoo.
Jotta voisimme kuulla ja ymmärtää, mitä Pyhä Henki puhuu, -
se edellyttää mielen uudistusta.
Mielen uudistus taas tarkoittaa useita asioita.
Itse asiassa Paavali kehottaa efesolaiskirjeessään -
seuraavalla tavalla (Ef. 4:23).
Mielen uudistus. Mitä se tarkoittaa?
Ensimmäiseksi, jotta voi uudistua mieleltä ja hengeltä, -
ihmisen täytyy syntyä uudesti ylhäältä.
Joh. 3. puhuu tästä, mitä on syntyä uudesti ylhäältä.
Se on, että pyytää Jeesusta omaan sydämeensä Herraksi ja Kuninkaaksi.
Silloin Jumala antaa Pyhän Hengen kristitylle.
Mielen uudistus edellyttää myös, että tunnemme Jumalan Sanan.
Huolehdi siis siitä, että luet säännöllisesti Raamattua -
ja opit Jumalan Sanaa.
Vietä aikaa kahdenkesken rukouksessa Jumalan kanssa.
Jeesus haluaa olla sinua lähellä, mutta usein Hän ei voi puhua, -
koska me emme ehdi kuuntelemaan.
Salainen rukouselämä - se, mitä tapahtuu hiljaisuudessa, -
minne kukaan ei näe, on tärkeintä.
Älä luovu siitä, mikä on tärkeintä.
Lisäksi tarvitsemme oikeaa opetusta, oikeaa raamatullista tietoa.
Jos minulle on talletettu miljoonan euron perintö, -
mutten koskaan saa tietää sitä, elän köyhänä koko elämäni, -
vaikka oikeasti olisin rikas.
Samalla tavalla, jos emme saa tietoa Jumalan perinnöstä meille, -
elämme kuin orjat ja köyhät, vaikka omistamme Kristuksen kautta kaiken.
Lisäksi on tärkeää, että opimme, mitä on mielen uudistus, -
miten elää uudistuneen mielen kanssa.
Sitä voimme oppia kokeneemmilta kristityiltä, -
jotka ovat oppineet ja elävät jo sitä elämää.
Tämän kautta voidaan oppia uusi kulttuuri, voidaan elää -
sitä kulttuuria, jota Jeesus meille opasti.
Tämän mahdollistaa myös se, että olemme seurakunnassa, -
jossa Pyhä Henki saa toimia.
Ja toki kaiken ydin on se, -
että harjoittelemme ja harjaannumme kuuntelemaan Pyhän Hengen ääntä.
Uudistunut mieli voi kuulla Jumalan äänen.
Nimittäin Jumala on yliluonnollinen Jumala.
Hän ei toimi luonnollisen maailman periaatteiden mukaan, -
vaan Hän toimii suvereenisti omien periaatteittensa mukaan.
Meidän tehtävä ja kutsu on oppia, millaiset Hänen periaatteensa ovat.
Puhuessaan Hän usein antaa uutta tietoa tai ilmestystä asioista, -
joista me emme ole ehkä tienneet.
Jumala puhui jo tuhansia vuosia sitten profeetta Jeremian kautta -
tällä tavalla (Jer. 33:3)
Ihmeellinen asia on, että Jumala haluaa ilmoittaa -
meille tavallisille kristityille suuria ja salattuja asioita.
Hän haluaa puhua. Hän haluaa johtaa meidän askeleitamme.
Usein arvioidaan tapahtumia näkyvän luonnollisen pohjalta -
ja kokemusten perusteella, mutta koska Jumala on Jumala, -
Hän on yliluonnollinen eikä aina pitäydy aiemmin tapahtuneeseen.
Hän on uutta luova Jumala tänäkin päivänä.
Kun Jeesus vaelsi maan päällä, -
aikansa uskonnolliset ihmiset eivät tunnistaneet Häntä Messiaaksi.
Fariseukset ja muut uskonnollisesti oppineet eivät kyenneet näkemään, -
että tämä on Messias, jota he ovat kaivanneet ja rukoilleet.
Yhä vieläkin he kaipaavat ja rukoilevat Messiaan tulemista.
Jeesus oli mies, joka ulkoisesti ei poikennut aikansa muista miehistä.
Hän söi, joi, nukkui ja vaelsi ihan niin kuin muutkin.
Merkittävän Hänestä teki se, että Hän oli täysin kuuliainen Isälle.
Kun Hän teki kaiken sen, mitä Isä käski Häntä tekemään, -
Hän oli täysin kuuliainen. Isä sanoi, Jeesus teki sen mukaan.
Hän katsoi, mitä Isä tekee ja toimi sillä tavalla.
Tästä seurasi ihmeitä, merkkejä ja parantumisia.
Samalla tavalla, jotta opimme tuntemaan ja kuulemaan, -
mitä Pyhä Henki juuri nyt tekee, -
meidän tulee oppia tunnistamaan Hänen äänensä.
Kun tunnistamme Pyhän Hengen äänen, -
niin voimme elää Hänen antamastaan ilmestyksestä käsin.
Jumala on enemmän kuin halukas puhumaan sinulle.
Hän on enemmän kuin halukas ilmoittamaan sinulle.
Kyse ei ole mistään ennustajalle menemisestä, -
vaan Pyhä Henki on Jumalan Henki. Hän on persoona, -
joka ajattelee ja tuntee. Hän on Suuren Pyhän Jumalan Henki.
Hänen luonteensa on rakkaus ja Hän haluaa olla lähellä sinua.
Jos vaellamme siinä, mitä Jumala joskus teki, -
vaellamme menneisyydessä.
On tärkeää muistaa kaikki, mitä Jumala on tehnyt nyt ja ennen, -
ja juhlia sitä. Mutta on myös tärkeää, -
ettemme elä menneisyydestä käsin, vaan elämme nykyhetkestä käsin -
kuullen, mitä Pyhä Henki juuri nyt puhuu seurakunnalle.
Jos seurakunnassa ei ole yliluonnollista, -
niin silloin seurakunta toimii luonnollisessa -
ja tarjoaa tiettyjä uskonnollisia toimintoja tai rituaaleja.
Meidän Jumalamme on yliluonnollinen Jumala, -
ja Hänen luonteensa tulee tulla esiin seurakunnan keskellä.
Seurakunnassa ja kristittyjen keskellä pitää olla tilaa -
Pyhän Hengen toiminnalle. Jos haluamme kontrolloida Häntä, -
asettaa "penkkiin istumaan": "Käyttäydy kunnolla, -
äläkä aiheuta sekaannusta täällä",
niin Jumalaa ei kohdella sillä tavalla.
Kun Pyhä Henki tulee paikalle, Kuningas tulee paikalle.
Tehtävämme on kunnioittaa Häntä, olla kuuliaisia, -
antaa Hänelle tilaa ja kuunnella, mitä Hän puhuu.
Hän haluaa yhä enemmän tulla Suomen seurakuntien keskelle.
Hän haluaa näyttää Herrautensa, Jeesuksen hallintavaltaa.
Hän haluaa, että voimme oppia tuntemaan Häntä henkilökohtaisesti, -
kuulemaan Hänen äänensä ja pysymään siinä, -
mitä Hän on sanonut. Pyhä Henki aina kirkastaa Jeesusta.
Pyhä Henki aina vie meidän katseemme Jeesukseen.
Pyhä Henki aina korottaa Jeesusta.
Tiedätkö, sen takia ollaan herkkiä!
Muista pysyä lähellä Jeesusta!
Vietä aikaa Hänen kanssaan, opettele tunnistamaan Hänen äänensä!
Harjoittele kokeneempien kanssa! Lue Raamattua ja pyydä, -
että Pyhä Henki avaa sinulle Raamatun Sanaa!
Jumala tahtoo todella tulla paljon lähemmäksi sinua -
ja olla sinun sydämesi ystävä, sinun ystäväsi.
Jeesus sanoi, ettei Hän enää sano meitä palvelijoiksi, -
vaan ystäviksi Hän meitä sanoo.
Ja ystävät ovat niitä, jotka puhuvat toisillensa.
Onneksi ei ole näin, että vain minä puhun, vaan myös Herra Jeesus -
puhuu minulle Pyhän Henkensä kautta.
Ole avoin Jumalan työlle! Hän haluaa tulla sinun lähellesi, -
ja antaa sinun tuntea suurta rakkautta. Jumala on rakkaus.
Hänen rakkautensa on voittanut tämän maailman pimeyden ja tuskan.
Tekstitys: Tuula-Riitta Virrankare